Projekts

**Saistošo noteikumu Nr.\_\_/2023 “Kārtība bērnu reģistrēšanai un uzņemšanai 1. klasē Ogres novada pašvaldības vispārējās izglītības iestādēs” projekta paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ogres novada pašvaldības dome 2022. gada 22. decembrī pieņēma saistošos noteikumus Nr.29/2022 “Kārtība bērnu reģistrēšanai un uzņemšanai 1. klasē Ogres novada pašvaldības vispārējās izglītības iestādēs” (turpmāk – saistošie noteikumi). Konstatēts, ka nepieciešams veikt izmaiņas saistošajos noteikumos.  Galvenās izmaiņas:  1. Noteikt, ka pieteikumu elektroniska pieņemšana bērnu uzņemšanai Ogres valstspilsētas izglītības iestāžu 1. klasē mācību gadam notiek kārtējā kalendārā gada ietvaros no pirmās darba dienas marta mēnesī līdz 31. martam.  2. Pilnveidota un precizēta prioritārā secība, kādā tiek veidota rinda uz vietu Ogres valstspilsētas izglītības iestādes 1. klasē.  Saistošie noteikumi nepieciešami, lai noteiktu kārtību, kādā Ogres novada pašvaldība nodrošina vienotu bērnu reģistrēšanu 1. klasēs Ogres novada pašvaldības dibinātajās vispārējās izglītības iestādēs. Ņemot vērā, ka Ogres novada Ogres valstspilsētā ir 3 vispārējās izglītības iestādes, kas nodrošina izglītojamo uzņemšanu 1. klasē, izglītības iestādēs plānots noteikt vienotu bērnu reģistrāciju, veidojot vienotu un ērtāku pakalpojuma pieejamību un sekmējot sistēmas pārraudzību. Bērnu reģistrāciju nodrošinās Ogres novada Izglītības pārvalde.  Gadījumos, kad reģistrēto bērnu nebūs iespējams nodrošināt ar vietu 1. klasē pieteikumā norādītajā izglītības iestādē, Ogres novada Izglītības pārvalde, konsultējoties ar likumiskajiem pārstāvjiem, koordinēs vietas piešķiršanu citā tuvākajā pašvaldības izglītības iestādē.  Citu Ogres novada pilsētu un pagastu izglītības iestādēs bērnu reģistrāciju nodrošinās konkrētās izglītības iestādes vadītājs.  Atbilstoši juridiskās tehnikas prasībām grozījumu saistošos noteikumus izdod uz to pašu augstāka juridiskā spēka tiesību normu pamata, uz kā izdoti grozāmie saistošie noteikumi. Tā kā likums “Par pašvaldībām” zaudējis spēku ar 2023. gada 1.janvāri, sagatavots saistošo noteikumu projekts “Kārtība bērnu reģistrēšanai un uzņemšanai 1. klasē Ogres novada pašvaldības vispārējās izglītības iestādēs” un paskaidrojuma raksts. |
| 1. Fiskālā ietekme uz pašvaldības budžetu | Nav plānota ietekme uz Pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Noteikumi iedzīvotāju veselību un uzņēmējdarbības vidi neietekmē.  Tiks nodrošināta vienota un ērtāka pakalpojuma pieejamība un sekmēta sistēmas pārraudzība. |
| 1. Ietekme uz administratīvajām procedūrām un to izmaksām | Ogres novada Ogres valstspilsētā ir 3 vispārējās izglītības iestādes, kas nodrošina izglītojamo uzņemšanu 1. klasē, izglītības iestādēs plānots noteikt vienotu bērnu reģistrāciju, veidojot vienotu un ērtāku pakalpojuma pieejamību un sekmējot sistēmas pārraudzību. Bērnu reģistrāciju nodrošinās Ogres novada Izglītības pārvalde, kas to darījusi līdz šim. Nav plānota ietekme uz administratīvajām procedūrām un to izmaksām. |
| 1. Ietekme uz pašvaldības funkcijām un cilvēkresursiem | Saistošo noteikumu īstenošana neietekmē Pašvaldībai pieejamos cilvēkresursus. Saistošie noteikumi nosaka kārtību, kādā notiek bērnu reģistrēšana un uzņemšana 1. klasē Ogres novada pašvaldības vispārējās izglītības iestādēs un elektroniska reģistrēšanās bērnu uzņemšanai Ogres valstpilsētas izglītības iestāžu 1. klasē. |
| 1. Informācija par izpildes nodrošināšanu | Ogres novada pašvaldība izsludina pieteikumu elektronisku pieņemšanu bērnu uzņemšanai Ogres valstpilsētas izglītības iestāžu 1. klasē no pirmās darba dienas marta mēnesī līdz 31. martam. Informācija tiek publicēta tīmekļvietnē www.ogresnovads.lv, kā arī vecāki tiek informēti sadarbībā ar Ogres novada izglītības iestādēm. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei. Mērķa sasniegšanai nosakot samērīgas prasības un ieguldījumus, lai nodrošinātu pieteikumu elektronisku pieņemšanu bērnu uzņemšanai Ogres valstpilsētas izglītības iestāžu 1. klasē. |
| 1. Izstrādes gaitā veiktās konsultācijas ar privātpersonām un institūcijām | Ar privātpersonām konsultācijas nav veiktas. Ir veiktas konsultācijas ar Ogres valstpilsētas izglītības iestāžu vadītājiem. Sadaļa tiks papildināta pēc sabiedriskās apspriešanas beigām. |

Domes priekšsēdētājs E. Helmanis